Serekwezîrê Îspanya Pedro Sachezî vîrusê Korona (Covid-19) Rewşa Îstîsnayîye îlan kerde. Sanchezî pare kerd ke asta krîzî ra ê neçare mendî ke tebdîranê îstîsnayîyan bigêrê û eşkera kerd ke şewa şemeyî ra heta 2 hewteyan ê temamîya welatî bigêrê karantîna.
Sanchezî vat ê do têna seba şîyayîşê karî, hêrînayîşê erdî, derman û nêweşxaneyî destûr bidê hemwelatîyan ke keyeyî ra bivejîyê.
Goreyê xebera Reutersî, Wezaretê Karanê Zereyî yê Îspanya bire daye ke hêzanê polîsan kontrol bikero.
Îspanya de heta nika 5 hezar û 232 nêweşê Korona ameyî tesbîtkerdene. Goreyê hûmarayanê ke heta nika ameyî eşkerakerdene Îspanya de 133 kesî Korona ra merdî.
